text: Hvem har set et meget ungt kærestepar?
  29 maj 2015 kl. 13.47
  Politiet efterlyser nu en 15-årig ung mand fra Filskov og en 14 årig pige fra Hedehusene. De to har været forsvundet i fem døgn.
  Det unge kærestepar forsvandt i søndags.
  Politiet mener, at de mødtes på banegården i Vejle i løbet af formiddagen. De havde både penge, guitarer, soveposer og et telt med.
  Politiet tror, at de måske opholder sig på en campingplads eller lignede i Sydjylland eller på Fyn.
  Beskrivelsen af den 14-årige Emilie Andersen lyder således:
  Ca. 172 cm høj, spinkel af bygning, langt brunt hår, brune øjne. Iført en kort sort læderjakke, stort gråt halstørklæde, blå jeans. 
  Hun medbragte en stor sportstaske og en lilla damecykel. Emilie er fra Hedehusene på Københavns Vestegn.
  15-årige Rasmus Bridstrup beskrives således:
  Ca. 180 cm høj, spinkel af bygning, kort mørkt hår. Iført sort eller brun skindjakke og cowboybukser. Rasmus er fra Filskov ved Billund.
  Se og hør Rasmus?es mor, Lene Bridstrup, fra Filskov (1m 6 sek.) :
  
  